Verktakafyrirtækið Þróttur ehf. á Akranesi er 70 ára Verktakafyrirtækið Þróttur ehf. fagnar 70 ára afmæli sínu mánudaginn 2. maí næstkomandi . Fyrirtækið var stofnað þann dag árið 1946 af Þorsteini Stefánssyni , Steina á Ósi , og hefur alla tíð verið fjölskyldufyrirtæki . Oddur Sigurðsson mágur Þorsteins var meðeigandi á þriðjungs hlut frá 1954 til 1978 . Nú eiga og reka Þrótt hjónin Olga Magnúsdóttir og Helgi Þorsteinsson , sonur Steina á Ósi . Helgi er framkvæmdastjóri Þróttar en Olga sér um fjármálahliðina . Synirnir Magnús Þórður , Fannar Freyr , Ómar Örn og Þorsteinn eru allir hluthafar og Fannar og Þorsteinn starfa báðir hjá fyrirtækinu í dag . Ómar vinnur hjá Íslandsbanka og Magnús hjá hinum virta fjárfestingabanka Goldman Sachs í New York . Blaðamaður Skessuhorns heimsótti Þrótt að morgni síðasta miðvikudags og ræddi við Helga , Olgu og Fannar um fyrirtækið og sögu þess . Sjá opnufrásögn og myndi í Skessuhorni sem kom út í dag .